آق اوی سوزچیسی جین ساکی, 15 نوامبرده, امریکا قوشمه ایالتلری دولت رهبری جو بایدن نینگ انترنت آرقه لی, چین دولت رهبری شی جین پینگ بیلن سوزله شه دیگن لیگی نی معلوم قیلدی.
بایدن بیلن پینگ نینگ, امریکا بیلن چین اورته سیده گی رقابت عنصر لری باره سیده بحث ایته دیگن لیک لری نی معلوم قیلگن ساکی, صحبتده ایککی اولکه اورته سیده گی احتمالی همکارلیک ساحه لری توغریسیده هم سوز یوریتیله دیگن لیگی نی بیلدیردی.
ساکی, "دولت رهبری بایدن, امریکا نینگ نیت لری بیلن اولویت لری و چین گه تیگیشلی خواطر لری میزنی صمیمی بیر شکلده مطرح قیله دی" دییه قید ایتدی.
امریکا بیلن چین اورته سیده گی مناسبت لر سونگگی پیتلرده, تایوان ده گی آخرگی ینگیلیک لر, سینجان اویغون خودمختار منطقه سی و هانگانگ ده گی انسان حق لری اخلال لری گه تیگیشلی بحث لر و خلق ارا تجارت مسئله لری سببلی بوزیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
